**IEPIRKUMA LĪGUMS**

**Nr.PND-2014/25**

Pāvilosta, 2014.gada 19. novembrī.

**Pāvilostas novada pašvaldība**, (reģ. Nr. 90000059438), turpmāk tekstā saukts Pasūtītājs, tās domes priekšsēdētāja **Ulda Kristapsona** personā, kurš rīkojas saskaņā ar Pāvilostas novada pašvaldības Nolikumu, no vienas puses, un **SIA “TALSU TIPOGRĀFIJA”** (reģ. Nr.40003309555), turpmāk tekstā saukts Izpildītājs, tā valdes locekļa, tehniskā direktora **Valda Poļevska** personā, kura rīkojas saskaņā ar statūtiem, no otras puses, abas kopā sauktas Puses, katra atsevišķi Puse, noslēdz šādu Līgumu (turpmāk tekstā -Līgums):

**1. LĪGUMA PRIEKŠMETS**

1.1. Pamatojoties uz Pāvilostas novada domes pastāvīgās Iepirkumu komisijas 19.11.2014. lēmumu iepirkuma procedūrā **„Informatīvā izdevuma “Pāvilostas Novada Ziņas” izgatavošana”** (iepirkuma identifikācijas Nr.PND- 2014/25, turpmāk tekstā -Iepirkums), Izpildītājs izgatavo un piegādā, bet Pasūtītājs pieņem **Informatīvā izdevuma “Pāvilostas Novada Ziņas” 24 mēnešu tirāžas un 24 elektroniskos izdevumus** (turpmāk Līguma tekstā – Pakalpojums), tādā apjomā, specifikācijā un par tādu cenu, kas norādīta iepirkuma Tehniskajā specifikācijā un Iepirkumā iesniegtajā pretendenta piedāvājumā. Tehniskā specifikācija un Izpildītāja piedāvājuma kopija ir pievienota Līgumam un ir Līguma neatņemamas sastāvdaļas.

**1.2.** Pakalpojuma sniegšanu Izpildītājs **uzsāk 01.01.2015. un pilda līdz 01.01.2017.**

**2. LĪGUMA DARBĪBAS TERMIŅŠ**

2.1. Līgums stājas spēkā **01.01.2015.** un ir spēkā līdz brīdim, kad Puses ir izpildījušas visas tām Līgumā noteiktās saistības.

**3. LĪGUMA SUMMA UN SAMAKSAS KĀRTĪBA**

3.1. Līguma summa par Līgumā noteiktā Pakalpojuma izpildi tiek noteikta **EUR 13 848.00 (trīspadsmit tūkstoši astoņi simti četrdesmit astoņi eiro, 00 centi),** un PVN 21% - EUR 2 908.08, kopā EUR 16 756.08 (sešpadsmit tūkstoši septiņi simti piecdesmit seši eiro, 08 centi).

3.2. Norēķini tiek veikti 1/24 apjomā no 3.1. noteiktās summas par katru veikto un piegādāto Informatīvā izdevuma “Pāvilostas Novada ziņas” mēneša tirāžu, 30 (trīsdesmit) dienu laikā no rēķina un izdotā informatīvā izdevuma saņemšanas dienas, ja Pakalpojuma kvalitāte un cena atbilst Iepirkuma procedūrā iesniegtajam piedāvājumam un Līguma nosacījumiem.

3.3. Pasūtītājs visus Līgumā noteiktos maksājumus par Pakalpojumu veic ar pārskaitījumu uz Izpildītāja Līguma rekvizītos norādīto bankas kontu.

3.4. Līgumā noteiktie Pasūtītāja maksājumi tiek uzskatīti par veiktiem brīdī, kad Pasūtītājs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.

3.5. Līguma pielikumā esošajā Izpildītāja piedāvājumā noteiktā Pakalpojuma cena tiek noteikta nemainīga uz visu Līguma darbības laiku, izņemot gadījumu, ja tās tiek samazinātas atbilstoši izdevuma tirāžai.

**4. PUŠU TIESĪBAS UN PIENĀKUMI**

4.1. Pasūtītājs apņemas:

4.1.1. Ievērot Līguma nosacījumus;

4.1.2. Veikt samaksu 3.2. punktā noteiktajā kārtībā.

4.3. Izpildītājs apņemas:

4.3.1. Veikt Pakalpojumu Līgumā un tehniskajā specifikācijā paredzētajā termiņā un apjomos.

4.3.2. Veikt Līguma 1.1.punktā noteikto Pakalpojumu pilnā apmērā.

4.4. Par Pakalpojuma saņemšanas apliecinājumu kalpo Pušu vai to atbildīgo personu parakstīta Preču pavadzīme- rēķins.

**5. PUŠU MANTISKĀ ATBILDĪBA**

5.1. Līgumā noteiktā Pakalpojuma samaksas termiņa kavējuma gadījumā Pasūtītājs maksā Izpildītājam Līgumsodu 0,1% no summas, kuras samaksa tiek kavēta, taču kopumā ne vairāk kā 10% no summas, kuras samaksa tiek kavēta.

5.2. Ja Izpildītājs kavē Pakalpojuma izpildes termiņu, par kuru Puses vienojušās Līguma 4.3.1. punkta noteiktajā kārtībā, tad Izpildītājs maksā Pasūtītājam Līgumsodu 1% apmērā par katru kavēto dienu, par kuru Pakalpojuma izpilde tiek kavēta, kopējās summas, kas norādīta preču-pavadzīmē rēķinā, taču ne vairāk kā 10% no minētās summas.

5.3. Līgumsoda samaksa neatbrīvo tā maksātāju (Pusi) no Līgumā noteikto saistību izpildes.

5.4. Puses viena otrai ir mantiski atbildīgas par Līgumsaistību pārkāpšanu, kā arī zaudējumu radīšanu kādai no Pusēm saskaņā ar Latvijas Republikas normatīvajiem aktiem un Līgumu.

**6. NEPĀRVARAMAS VARAS APSTĀKĻI**

6.1. Pušu atbildība neiestājas, ja Līguma saistību izpildi aizkavē vai padara neiespējamu nepārvaramas varas apstākļi (stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes utt.).

6.2. Pusei, kurai saistību izpildē iestājušies nepārvaramas varas apstākļi, par to rakstveidā jāziņo otrai Pusei, norādot šos apstākļus, to iestāšanās laiku un iespējamo izbeigšanos, pievienojot kompetentas institūcijas izdotu izziņu par nepārvaramas varas iestāšanās faktu, ne vēlāk kā triju kalendāro dienu laikā no to iestāšanās dienas.

6.3. Pēc nepārvaramās varas apstākļu izbeigšanās Puses rakstiski vienojas par Līguma termiņu pagarināšanu vai arī tā darbības izbeigšanu.

**7. STRĪDU IZŠĶIRŠANAS KĀRTĪBA**

7.1. Strīdus un domstarpības, kas Pusēm var rasties par Līgumu un tā izpildi Līguma darbības laikā, Puses risina pārrunu ceļā.

7.2. Ja strīdus un domstarpības nav iespējams atrisināt pārrunu ceļā, tad tie izšķirami tiesā, Latvijas Republikas normatīvajos aktos noteiktajā kārtībā.

**8. LĪGUMA LAUŠANA**

8.1. Izpildītājam ir tiesības vienpusēji lauzt Līgumu, rakstiski paziņojot par to Pasūtītājam, gadījumos, ja:

Pasūtītājs neveic maksājumus un nokavējuma nauda sasniedz 10% no Līguma summas, kas norādīta Līguma 5.1.punktā.

8.2. Pasūtītājam ir tiesības vienpusēji lauzt Līgumu, rakstiski paziņojot par to Izpildītājam, gadījumos, ja:

8.2.1. Izpildītājs kavē Pakalpojuma izpildi vairāk kā 3 (trīs) dienas no Līgumā noteiktā Pakalpojuma izpildes termiņa;

8.2.3. Izpildītājs neievēro un/vai nepilda Līguma 3.5. un/vai 4.3.punktu nosacījumus.

8.2.4. Izpildītājs bankrotē vai tā darbība tiek izbeigta vai pārtraukta kādu citu svarīgu iemeslu dēļ (piemēram, maksātnespējas ierosināšana, likvidācijas uzsākšana u.c. iemesli).

8.3. Rakstiski vienojoties, Puses ir tiesīgas lauzt Līgumu kāda cita iemesla dēļ.

8.4. Gadījumā, ja Līgums tiek izbeigts pirms termiņa tad Pasūtītājam ir pienākums veikt norēķinus par faktiski saņemto Preci līdz Līguma laušanas dienai.

8.5. Gadījumā, ja Līgums tiek lauzts kādas Puses vainas dēļ, kas izpaudusies kā Līguma saistību nepildīšana vai nepienācīga pildīšana vai zaudējumu nodarīšana otrai Pusei, tad Pusei, kura ir vainojam Līguma laušanā, ir jāatlīdzina otrai Pusei tiešie zaudējumi, kas tai rodas saistībā ar Līguma laušanu. Gadījumā, ja Līgums tiek lauzts Izpildītāja vainas dēļ, tad Izpildītājs maksā Pasūtītājam papildus zaudējumiem arī Līgumsodu 10% apmērā no Līguma 3.1.punktā noteiktās Līguma summas, saskaņā ar Pasūtītāja sagatavotu rēķinu. Šajā Līguma punktā noteiktais Līgumsods nomaksājams 5 (piecu) dienu laikā no šajā Līguma punktā noteiktā rēķina izrakstīšanas dienas.

**9. NOBEIGUMA NOTEIKUMI**

9.1. Parakstītais Līgums pilnībā apstiprina Pušu vienošanos. Nekādas mutiskas vienošanās nav uzskatāmas par Līguma sastāvdaļām. Jebkuras izmaiņas vai papildinājumi Līgumā jāizdara rakstveidā un jāparaksta Pušu pilnvarotiem pārstāvjiem.

9.2. Līguma grozījumi un papildinājumi ir spēkā tikai tad, ja tie ir noformēti rakstveidā un tos ir parakstījušas abas Līguma slēdzējas puses.

9.3. Parakstot Līgumu, Izpildītājs garantē un uzņemas pilnu atbildību par to, ka Preces, kuras tiks piegādātas Pasūtītājam šī Līguma ietvaros, atbilst Latvijas Republikā noteiktajiem standartiem un tehniskajiem noteikumiem un Preču izgatavotāja uzrādītajiem parametriem un kvalitātei, kā arī Līguma un tā pielikumu nosacījumiem.

9.4. Puses, tām Līgumā noteiktās saistības un to izpildi, nav tiesīgas nodot trešajām personām bez otras Puses rakstiskas piekrišanas, izņemot gadījumu, kas noteikts Līguma 9.6.punktā.

9.5. Parakstot Līgumu, Izpildītājs piekrīt šādam nosacījumam - ja Izpildītājam Līguma ietvaros izveidosies parāda saistības pret Pasūtītāju, tad Pasūtītājs būs tiesīgs bez saskaņošanas ar Izpildītāju veikt Izpildītāja datu apstrādi (nodot parāda piedziņu vai savas saistības jebkurai parādu piedziņas firmai, kā arī vākt, reģistrēt, ievadīt, glabāt, sakārtot, pārveidot, izmantot, nodot, pārraidīt, izpaust, bloķēt vai dzēst Izpildītāja datus).

9.6. Līgums, tiesības un pienākumi, kas izriet no tā, ir saistoši Pusēm un to attiecīgiem tiesību un saistību pārņēmējiem, pilnvarniekiem.

9.7. Kontaktpersona no Pasūtītāja puses Marita Kurčanova, Pāvilostas novada pašvaldības sabiedrisko attiecību speciāliste t.63484563, e-pasts marita.kurcanova@pavilosta.lv; info@pavilosta.lv;

Kontaktpersona no Izpildītāja puses Iveta Zamberga, SIA ,,Talsu tipogrāfija” iepirkumu speciāliste t.63237655, e-pasts iveta.z@dizainstt.lv.

9.8. Līgums sagatavots un parakstīts 2 (divos) eksemplāros, katrs eksemplārs uz 4(četrām) lapām, Līgumam ir 2 pielikumi uz 3 lapām, kas ir Līguma neatņemamas sastāvdaļas pa vienam eksemplāram katrai Līgumslēdzējai Pusei. Abiem Līguma eksemplāriem ir vienāds juridisks spēks.

**10. PUŠU REKVIZĪTI UN PARAKSTI**

|  |  |
| --- | --- |
| **PASŪTĪTĀJS** | **IZPILDĪTĀJS** |
| **Pāvilostas novada pašvaldība** | **SIA TALSU TIPOGRĀFIJA** |
| Dzintaru iela 73, Pāvilosta, LV- 3466 | Jaunā iela 17, Talsi, LV-3201 |
| Reģ. Nr. 90000059438 | Reģ.nr.40003309555 |
| Norēķina konta Nr. LV32HABA0001402037066 | Norēķina konta Nr. LV24UNLA0028700467170 |
| AS SWEDBANK | A/S SEB banka |
| Bankas kods:HABALV22 | Bankas kods UNLALV2X |
| Priekšsēdētājs:  | Tehniskais direktors, valdes loceklis |
| U.Kristapsons | V.Poļevskis |